АҞӘА, абҵара 28 - Sputnik. Аԥсны атәылауаҩ иҽазишәеит Ареспубликахь залагалара ҟамло, ашәҟәы иарбамыз аԥшаҩнарсга-архьшәашәақәа 1056 цыра аҳәаа ахыгара. Абри атәы аҳәоит Аҳазалхратә еилакы асаит.
Амашьына агәаҭара иахрыжьит аҳазалхратә ҭыԥ "Ԥсоу" аусзуҩцәеи, Аԥсны аҩнуҵҟатәи аусқәа рминистрра иатәу аекономикатә шәарҭадареи акоррупциа аҿагылареи рыҟәша аоперативтә усзуҩцәеи.
Жьҭаара 21 раахыс Аԥсны Аҳәынҭқарраҿ азин ыҟам амаинингтә хархәагақәа ареспубликахь ралагалара.
Аԥсны аҳазалхратә еилакы адыррақәа рыла 2020 шықәса жәымз рыҩныҵҟа Аԥсныҟа иаагоуп 43 414 ак маинингтә хархәага. 2016 шықәса инаркны 2019 шықәсанӡа арахь иҭагалан 21 218 хархәага.